Landsspítalinn er gríðarlega stór vinnustaður með rúmlega 6.000 starfsmenn . Árlega hættir hópur starfsmanna vegna aldurs og spítalinn hefur haldið námskeið á haustin sem heita Undirbúningur starfsloka vegna aldurs . Þar sem færri komust að en vildu í ár verður eitt námskeið haldið á vorönn 2020 . Tilgangur námskeiðsins er að starfsmenn geti hugað að undirbúningi fyrir starfslok í tíma ef þeir óska þess . Þarf að fjölga námskeiðum til að anna eftirspurn Þórleif Drífa Jónsdóttir verkefnisstjóri á Skrifstofu mannauðsmála Landspítala hefur umsjón með námskeiðunum . Hún sagði í samtali við Lifðu núna að í haust hafi starfsmenn 64 ára og eldri fengið bréf þar sem þeim var boðið að sækja námskeið sem kallast Undirbúnigur starfsloka vegna aldurs . „ Þetta er ekki skylda , heldur boð fyrir þá sem vilja . Við héldum í nóvember þrjú námskeið sem um 90 manns mættu eða um 27 – 32 manns á hvert námskeið , en færri komust að en vildu “ , segir Drífa bætir við að ráðgert sé að halda eitt námskeið næsta vor til að tæma biðlistann sem enn er eftir námskeiðinu . Hún segir að svo þurfi líklega að fjölga námskeiðunum á haustönn á næsta ári í fjögur , til að anna eftirspurninni sem hefur farið vaxandi ár frá ári . Ekki falla á tíma þegar að starfslokum kemur Lifðu núna leit inná starfslokanámskeiðið í lok nóvember , en þar var lögð áhersla á hvað einkennir það æviskeið þegar fólk hættir störfum á vinnumarkaðinum , hvaða breytingar fylgja því og hvað tekur við . Fluttir voru ýmsir fróðlegir fyrirlestrar um almannatryggingar , heilsu og lífsstíl , svefn og næringu og möguleika á sveigjanlegum starfslokum hjá spítalanum . Einn þeirra sem sótti námskeiðið var Halldór Kolbeinsson geðlæknir . Hann hefur starfað sem sérfræðingur í geðlækningum í 30 ár , byrjaði á Borgarspítalanum og endaði á Landspítalanum eftir sameiningu sjúkrahúsanna . „ Ég vissi ekki alveg við hverju var að búast , ég skráði mig meira til að forvitnast og heyra hvað slíkt námskeið innifelur og hvað vinnustaðurinn Landspítali hefði upp á að bjóða – og samfélagið “ sagði Halldór í samtali við Lifðu núna . Honum fannst námskeiðið upplýsandi og gott að vera minntur á að gefa sér góðan tíma til að undirbúa starfslokin og gera ekki allt í einu – og „ ekki falla á tíma þegar kemur að starfslokunum “ eins og hann orðaði það . Ekki allt búið þegar maður hættir að vinna Bjarnveig Pálsdóttir hjúkrunarfræðingur sagði alltaf gott að hlusta á svona fyrirlestra til að minna sig á að það er ekki allt búið þegar maður hættir að vinna . Þegar hún var spurð álits á starfslokanámskeiðinu sagði hún bæði og . Þar hefði ýmislegt komið fram sem hún hefði heyrt áður , en hún hefði sem stjórnandi sent fólk á þessi námskeið í gegnum árin . Á þessu starfslokanámskeiði hefði verið rætt um að 65 ára hefði sömu orkuþörf og 7 - 11 ára barn , en ekki hefði komið fram hver hún væri . „ Svo fannst mér þetta áhugavert með svefninn og hversu mikið er einblínt á hann . Það er skondið að sjá að það er verið að klípa ansi mikinn svefn af þeim sem eru í vaktavinnu . Einu sinni í viku vinnur fólk kannski til hálf tólf að kvöldi og mætir svo aftur klukkan 8 morguninn eftir “ , sagði hún Ætlar að vinna fram á vor Bjarnveig er ekki hætt að vinna . Hún er 65 ára og búin að vinna nær óslitið á Landsspítalanum frá því hún útskrifaðist úr hjúkrun fyrir 43 árum . Hún var deildarstjóri í 25 ár , en ákvað fyrir rúmu ári að hætta sem yfirmaður og minnka við sig vinnu . “ Þetta hefur verið mikið hark undanfarin ár og undirmannað , þannig að þetta hafa verið mikil hlaup á vöktunum “ , segir hún og segist stundum hafa verið alveg búin á því og því ákveðið að fara í hálft starf og leyfa þeim sem eru yngri að spreyta sig á deildarstjórastarfinu . Þegar hún er spurð hvenær hún hugsi sér að hætta að vinna segist hún alltaf svara því þannig að hún ætli að vinna fram á vor . Byrja snemma að undirbúa sig Halldór Kolbeinsson er heldur ekki hættur að vinna , en vill eins og áður sagði undirbúa sig fyrir starfslokin . Hann telur að ef menn byrji snemma að hugsa um þessi tímamót og leita upplýsinga sé líklegra að þeir verði jákvæðari þegar starflokin verða og sáttari við lífið og tilveruna . „ Það er áríðandi að upplýsa fólk um þá möguleika sem framundan eru . Starfslokanámskeið eiga því erindi til þess stóra hóps sem er að nálgast þessi tímamót , fólks sem vill taka skynsamlega ákvörðun og búa sig vel undir hin efri ár “ , segi hann . Sjá fyrir sér að hætta 67 - 68 ára Bjarnveig varð ekkja fyrir 25 árum . Hún á þrjú börn og barnabörn sem ýmist búa úti á landi eða í Ameríku . „ Maður ímyndar sér að þau komi heim , en þá verða þau orðin svo stór að þau þurf ekki á mér að halda lengur , þannig að ég býst við að vinna til 67 – 68 ára aldurs , ef heilsan leyfir , segir hún . Halldór hyggst nota næsta ár í frekari undirbúning fyrir starfslokin Hann sér fyrir sér að byrja þá því að minnka við sig vinnu en vera alveg hættur þegar hann nær 67 ára aldri . Hann sér starfslokin í jákvæði ljósi . Nýtt æviskeið sé að hefjast , þar sem áhersla er lögð á önnur mannleg gildi , möguleika á að styrkja fjölskylduengslin og sambandið við vini og samferðafólk . „ Ég sé tækifæri til að bæta við mig þekkingu á öðrum sviðum og yrkja tómsstundir og áhugamál af krafti “ , segir hann og bætir við að engin ástæða sé til að kvíða þessu æviskeiði ef undirbúningurinn er markviss og góður . Berglind Helgadóttir starfsmannasjúkraþjálfari flutti erindi á námskeiðinu og fékk fólk til að teygja úr sér